Temeljem članka 7. Zakona o kulturnim vijećima i financiranju javnih potreba u kulturi („Narodne novine“, br. 83/22) i članka 28. Statuta Općine Orle (Glasnik Zagrebačke županije broj 15/21) Općina Orle objavljuje

# JAVNI POZIV

**za predlaganje programa javnih potreba u kulturi Općine Orle za 2026. godinu**

Javne potrebe u kulturi na području Općine Orle ostvarivat će se djelovanjem sudionika u kulturi te pomaganjem i promicanjem kulturnog i umjetničkog stvaranja, akcijama i manifestacijama u kulturi koje će pridonijeti razvitku i promicanju kulturnog života, održavanjem i nabavom nove opreme.

Na ovaj Javni poziv mogu se prijaviti ustanove u kulturi, umjetničke organizacije, umjetnici, udruge, druge fizičke i pravne osobe registrirane na području Općine Orle u sljedećim djelatnostima i područjima:

* zaštita i očuvanje kulturnih dobara
* izložbena djelatnost
* knjižnična djelatnost
* knjižna i nakladnička djelatnost
* glazbena i glazbeno scenska umjetnost
* scenska umjetnost
* kulturno – umjetnički amaterizam
* kulturna suradnja
* redovne djelatnosti udruga u kulturi
* gradnje, rekonstrukcije i opremanja kulturne infrastrukture
* programi i manifestacije u cilju promidžbe Općine Orle.

# II.

Prijedlog programa treba sadržavati ispunjenu, potpisanu i ovjerenu Prijavnicu za predlaganje Programa javnih potreba u kulturi Općine Orle za 2026. godinu s prilozima, koja se može preuzeti sa službenih internetskih stranica Općine Orle ([www.opcina-orle.hr](http://www.opcina-orle.hr))

ili osobno na adresi Orle 5, Orle.

Prijedlozi programa dostavljaju se poštom na adresu:

# Općina Orle, Orle 5, 10411 Orle

***s naznakom ”Poziv za predlaganje Programa javnih potreba u kulturi Općine Orle za 2026. godinu – ne otvarati”.***

**Rok za dostavu prijedloga programa je do 03. listopada 2025. godine.**

# Nepotpuni i nepravovremeni prijedlozi kao i prijedlozi koji nisu dostavljeni na propisanoj Prijavnici neće biti razmatrani.

KLASA: 612-02/25-01/02

URBROJ:238-36-02-25-01

Orle, 16. 09. 2025. godine

# OPĆINSKI NAČELNIK

Ervin Vujica